
Grozījumi Augstskolu likumā
Izdarīt Augstskolu likumā (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr.; 2020, 80.B, 208., 223. nr.; 2021, 79.A, 110., 118., 121.B, 221.A nr.; 2022, 69., 111.A, 144., 187. nr.; 2023, 30.A, 123., 241., 247. nr.; 2024, 62., 120.A, 217. nr.; 2025, 67.A, 244., 247. nr.; 2026, 2. nr.) šādus grozījumus:
1. 1. pantā:
papildināt pantu ar 5.1 punktu šādā redakcijā:
"51) docētājs – persona, kura īsteno studiju programmas, studiju kursus, studiju moduļus vai studiju kursu daļas;";
papildināt pantu ar 19., 20., 21. un 22. punktu šādā redakcijā:
“19) akadēmiskā personāla profesionālās attīstības sistēma (turpmāk – akadēmiskā karjera) – sistēma, kuras ietvaros akadēmiskais personāls veic akadēmisko darbu un kuru veido šādi secīgi profesionālās attīstības posmi:
a) pirmais akadēmiskās karjeras posms, kurā darbojas jaunākais akadēmiskais personāls;
b) otrais akadēmiskās karjeras posms, kurā darbojas kvalificēts akadēmiskais personāls;
c) trešais akadēmiskās karjeras posms, kurā darbojas augsti kvalificēts akadēmiskais personāls;
d) ceturtais akadēmiskās karjeras posms, kurā darbojas vadošais akadēmiskais personāls;
20) tenūra – prognozējamas nodarbinātības modelis akadēmiskās karjeras ietvaros, kas sniedz augstskolām iespēju piesaistīt labāko akadēmisko personālu un aizsargā akadēmisko brīvību;
21) tenūramats – tenūras ietvaros augsti kvalificēta akadēmiskā personāla un vadošā akadēmiskā personāla akadēmiskajiem amatiem piemērojams statuss, ko raksturo darba līgums uz nenoteiktu laiku pēc noteiktu darba snieguma kritēriju izpildes;
22) tenūrgaitas amats – tenūras ietvaros kvalificēta akadēmiskā personāla, augsti kvalificēta akadēmiskā personāla un vadošā akadēmiskā personāla akadēmiskajiem amatiem piemērojams statuss, ko raksturo darba līgums uz noteiktu laiku ar mērķi iegūt tenūramatu.”
2. Izslēgt 3.2 panta trešās daļas 2. punkta "a" apakšpunktā vārdu "vēlētā".
3. Izslēgt 3.3 panta trešās daļas 2. punktā vārdu "vēlētā".
4. Izslēgt 3.4 panta trešās daļas 2. punktā vārdu "vēlētā".
5. Aizstāt 17. panta septītās daļas trešajā teikumā vārdu "ievēlēta" ar vārdiem "pieņemta darbā".
6. 26. pantā:
izslēgt pirmās daļas 1. punktā vārdus “attiecīgās augstskolas akadēmiskajos amatos ievēlētie darbinieki;”;
izteikt septīto daļu šādā redakcijā:
“(7) Personu var pieņemt darbā tikai vienā akadēmiskā personāla amatā un tikai vienā augstskolā. Persona, kura pieņemta darbā profesora, asociētā profesora, docenta, vadošā pētnieka, pētnieka, vecākā lektora, lektora, zinātniskā asistenta vai asistenta studiju darbā amatā, akadēmisko darbu citā augstskolā vai koledžā var veikt būdama akadēmiskā viespersonāla statusā. Nosakot akadēmiskā personāla vai to personu skaitu vai īpatsvaru augstskolā, struktūrvienībā vai studiju programmas īstenošanā, kurām ir doktora grāds, ņem vērā tikai akadēmiskajos amatos pieņemtās darbā personas, izņemot akadēmisko viespersonālu.”
7. 27. pantā:
izteikt pirmo daļu šādā redakcijā:
"(1) Augstskolas akadēmisko personālu veido:
1) jaunākais akadēmiskais personāls – lektori, asistenti (zinātniskie asistenti, asistenti studiju darbā);
2) kvalificēts akadēmiskais personāls – docenti, pētnieki;
3) augsti kvalificēts akadēmiskais personāls – asociētie profesori, vadošie pētnieki;
4) vadošais akadēmiskais personāls – profesori."
papildināt pantu ar 1.1, 1.2 un 1.3 daļu šādā redakcijā:
"(11) Papildus šā panta pirmajā daļā minētajiem amatiem augstskola var veidot  akadēmiskā personāla amatus jomas praktiķiem visos akadēmiskās karjeras posmos, kā arī  šādus akadēmiskā personāla amatus:
1) pēcdoktorantūras pētnieks, vecākais lektors – kā kvalificēta akadēmiskā personāla amatu;
2) izcilības profesors – kā vadošā akadēmiskā personāla amatu.
(12) Atbilstoši savai cilvēkresursu politikai augstskola akadēmiskā personāla, izņemot jomas praktiķa un izcilības profesora amata pretendenta atlasei, izvēlas vienu no šādām procedūrām – pretendenta ievēlēšanas vai atlases procedūru. Jomas praktiķu un izcilības profesora amatu pretendentiem un akadēmiskajam viespersonālam augstskola piemēro pretendenta atlases procedūru. Darba līgumu ar akadēmisko personālu un akadēmisko viespersonālu slēdz rektors.
(13) Augsti kvalificēta akadēmiskā personāla un vadošā akadēmiskā personāla, izņemot jomas praktiķa un izcilības profesora, atlases gadījumā augstskola izsludina atklātu starptautisku konkursu.";
aizstāt otrajā daļā vārdu “studējošo” ar vārdiem “studējošo un sabiedrības”;
izteikt piekto daļu šādā redakcijā:
“(5) Ar akadēmisko personālu, izņemot pēcdoktorantūras pētnieku un izcilības profesoru, slēdz darba līgumu uz noteiktu vai nenoteiktu laiku. Ar pēcdoktorantūras pētnieku un izcilības profesoru slēdz darba līgumu uz noteiktu laiku. Akadēmiskajos amatos, izņemot tenūrgaitas amatus vai tenūramatus,  pieņemtajām darbā personām darba līgumu uz noteiktu laiku slēdz atbilstoši Darba likuma 45. panta pirmajā daļā noteiktajam darba līguma termiņa ierobežojumam. Ar akadēmisko personālu studējošo un sabiedrības izglītošanai aizliegts slēgt uzņēmuma un autora līgumus. Akadēmisko personālu, kurš nodarbināts uz noteiktu laiku, augstskola informē par turpmākās karjeras iespējām augstskolā ne vēlāk kā sešus mēnešus pirms darba līguma uz noteiktu laiku termiņa beigām.”;
aizstāt septītajā daļā vārdus “un asistentu” ar vārdiem “zinātnisko asistentu un asistentu studiju darbā”, vārdu “ievēlēt” ar vārdiem “pieņemt darbā” un vārdu “ievēlētajam” ar vārdiem “pieņemtajam darbā”;
papildināt pantu ar astoto daļu šādā redakcijā:
“(8) Augstskolas uzaicinātie ārvalstu mācībspēki Latvijā maksā nodokļus, ir atbrīvoti no valsts nodevas par vīzas pieprasīšanai nepieciešamo dokumentu izskatīšanu un ar to saistītajiem pakalpojumiem, kā arī saņem atļauju dzīvot un strādāt Latvijā darba līgumā paredzētajā laikā saskaņā ar spēkā esošajiem normatīvajiem aktiem un Saeimas apstiprinātajiem starptautiskajiem līgumiem”.
8. Papildināt likumu ar 27.1 un 27.2 pantu šādā redakcijā:
“27.1 pants. Tenūra
(1) Ņemot vērā cilvēkresursu attīstības politiku un pieejamos resursus, augstskola akadēmiskās karjeras otrajā, trešajā un ceturtajā posmā var veidot prognozējamās nodarbinātības modeli, kas  sastāv no šādiem amatiem:
1) pirmās pakāpes amats – docents, pētnieks;
2) otrās pakāpes amats – asociētais profesors, vadošais pētnieks;
3) trešā pakāpes amats – profesors.
(2) Pirmās pakāpes amati ir tenūrgaitas amati. Otrās un trešās pakāpes amati ir tenūramati. Otrās un trešās pakāpes amatiem augstskola var paredzēt tenūrgaitas amata statusu.
(3) Darba līgumu ar tenūrgaitas amatā nodarbināto slēdz uz termiņu, kas nepārsniedz četrus gadus, un ne vairāk kā divas reizes pēc kārtas. Otro darba līgumu uz noteiktu laiku ar tenūrgaitas amatā nodarbināto var noslēgt tikai tad, ja pirmā darba līguma termiņā zinātniskās darbības snieguma rezultāti atbilst attiecīgās pakāpes tenūrgaitas amata prasībām. Ar tenūramatā nodarbināto slēdz darba līgumu uz nenoteiktu laiku.
(4) Augstskola novērtē tenūrgaitas amatā nodarbinātā darba sniegumu ne vēlāk kā gadu pirms noslēgtā darba līguma uz noteiktu laiku beigu termiņa. Tenūramatā nodarbinātā darba sniegumu novērtē ne retāk kā reizi sešos gados.

27.2 pants. Tenūrgaitas un tenūramata nosacījumi
(1) Pirmās pakāpes tenūrgaitas amatā pieņem darbā, ja amata pretendents pilnībā atbilst pirmās pakāpes tenūrgaitas amatam izvirzītajām prasībām. Pirmās pakāpes tenūrgaitas amatā nodarbināto var pieņem darbā uz otro termiņu pirmās pakāpes tenūrgaitas amatā, ja darba snieguma rezultāti novērtēti kā atbilstoši pirmās pakāpes tenūrgaitas amatam. Beidzoties termiņam, uz kādu noslēgts darba līgums par pirmās pakāpes tenūrgaitas amata pienākumu veikšanu, nodarbinātais var pretendēt uz otrās pakāpes tenūramatu, ja tāds augstskolā ir paredzēts.
(2) Otrās pakāpes tenūramatā vai tenūrgaitas amatā paaugstina vai pieņem darbā, ja pretendents pilnībā atbilst attiecīgi otrās pakāpes tenūramatam vai tenūrgaitas amatam izvirzītajām prasībām. Otrās pakāpes tenūramatā nodarbināto var paaugstināt trešās pakāpes tenūramatā, ja tāds augstskolā ir paredzēts, pēc darba snieguma novērtēšanas, ja darba snieguma rezultāti novērtēti kā atbilstoši trešās pakāpes tenūramatam. Beidzoties termiņam, uz kādu noslēgts darba līgums par otrās pakāpes tenūrgaitas amata pienākumu veikšanu, nodarbinātais var pretendēt uz otrās pakāpes tenūramatu vai trešās pakāpes tenūramatu, ja tāds augstskolā ir paredzēts.
(3) Trešās pakāpes tenūramatā vai tenūrgaitas amatā paaugstina vai pieņem darbā, ja pretendents pilnībā atbilst attiecīgi trešās pakāpes tenūramatam vai tenūrgaitas amatam izvirzītajām prasībām.
(4) Ja pirmās, otrās vai trešās pakāpes tenūrgaitas amatā nodarbinātā darba sniegumu novērtē kā neatbilstošu noteiktajām prasībām, augstskola var uz noteiktu laiku noslēgtā darba līguma termiņu pagarināt uz laiku, kas nepārsniedz divus gadus. Ja otrās vai trešās pakāpes tenūramatā nodarbinātā darba sniegumu divas reizes pēc kārtas novērtē kā neatbilstošu noteiktajām prasībām, augstskolai ir tiesības uzteikt uz nenoteiktu laiku noslēgto darba līgumu.
(5) Augstskola nosaka:
1) prasības tenūrgaitas amata un tenūramata iegūšanai, kā arī darba snieguma novērtēšanai;
2) kārtību, kādā paaugstina vai pieņem darbā tenūrgaitas amatā vai tenūramatā;
3) kārtību, kādā novērtē darba sniegumu un virza tenūras amatos.”
9. 28. pantā:
aizstāt pirmajā daļā vārdu “ievēlēt” ar vārdiem “pieņemt darbā”;
izslēgt otro un piekto daļu.
10. Papildināt likumu ar 28.1 pantu šādā redakcijā:
“28.1 pants. Izcilības profesori
(1) Izcilības profesora amatā var pieņemt darbā personu, kurai ir ne mazāk kā divu gadu darba pieredze vadošā akadēmiskā personāla amatā augstskolā vai citā zinātniskajā institūcijā. 
(2) Izcilības profesora atlases kārtību, prasības izcilības profesora amata pretendentam, izcilības profesora uzdevumus, atalgojumu un atkārtotas pieņemšanas darbā kārtību nosaka augstskola, ievērojot šā likuma un citu normatīvo aktu noteikumus.”
11. 30. pantā:
aizstāt pirmajā un otrajā daļā vārdu “ievēlēt” ar vārdiem “pieņemt darbā”;
izslēgt ceturto un sesto daļu.
12. 32. pantā:
aizstāt otrajā daļā vārdu “ievēlēt” ar vārdiem “pieņemt darbā”;
izslēgt trešo daļu;
aizstāt ceturtajā daļā vārdus “ievēlēšanu amatā” ar vārdiem “pieņemšanu darbā”.
13. 33. pantā:
aizstāt panta nosaukumā vārdus “Profesoru un asociēto profesoru” ar vārdiem “Akadēmiskā personāla”;
izslēgt pirmo daļu;
aizstāt otrajā daļā skaitli un vārdus “10. panta piektajā daļā” ar skaitli un vārdiem “26. panta devītajā daļā”;
papildināt pantu ar 4.1 un 4.2 daļu šādā redakcijā:
“(41) Jaunāko akadēmisko personālu, kvalificētu akadēmisko personālu un vadošo pētnieku ievēlē fakultātes dome vai institūta padome. Ja fakultātes dome vai institūta padome augstskolā nav izveidota, jaunāko akadēmisko personālu, kvalificētu akadēmisko personālu un vadošo pētnieku ievēlē augstskolas senāts. Fakultātes domes, institūta padomes vai augstskolas senāta pieņemto lēmumu personas, kuras nav augstskolas personāla sastāvā, var apstrīdēt šā likuma 26. panta devītajā daļā, bet augstskolas personāls – šā likuma 26. panta astotajā daļā noteiktajā kārtībā.
(42) Akadēmiskā personāla ievēlēšanas kārtību nosaka augstskola, ciktāl tā nav pretrunā ar šajā likumā un Zinātniskās darbības likumā noteikto.”
14. Papildināt likumu ar 33.1 pantu šādā redakcijā:
“ 33.1 pants. Akadēmiskā personāla atlase
(1) Augstskola, izvēloties akadēmiskā personāla atlases procedūru, izveido akadēmiskā personāla amata pretendentu atlases komisiju, kuras sastāvā ir vismaz divas trešdaļas augstskolas pārstāvju, kuriem ir doktora grāds un vismaz piecu gadu pieredze attiecīgajā zinātnes vai mākslas nozarē. Komisijas sastāvā var iekļaut augstskolas administratīvo personālu.
(2) Akadēmiskā personāla amata pretendentu atlases komisijas sastāvu, komisijas darba organizācijas, lēmumu pieņemšanas un akadēmiskā personāla amata pretendentu atlases kārtību nosaka augstskola.”
15. Izteikt 34. pantu šādā redakcijā:
“34.pants. Akadēmiskā personāla amata pretendentu un akadēmiskā personāla kvalifikācijas, darba rezultātu un darba snieguma novērtēšana
(1) Akadēmiskā personāla ievēlēšanas procedūras gadījumā asociētā profesora un profesora amata pretendenta zinātnisko un pedagoģisko kvalifikāciju vai mākslinieciskās jaunrades darba rezultātus, kā arī amatā esoša asociētā profesora un profesora zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu novērtē nozares profesoru padome. Jaunākā akadēmiskā personāla, kvalificēta akadēmiskā personāla un vadošā pētnieka amata pretendenta, kā arī amatā esoša jaunākā akadēmiskā personāla, kvalificēta akadēmiskā personāla un vadošā pētnieka zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu novērtē fakultātes dome vai institūta padome. Ja fakultātes dome vai institūta padome augstskolā nav izveidota, jaunākā akadēmiskā personāla, kvalificēta akadēmiskā personāla un vadošā pētnieka amata pretendenta, kā arī amatā esoša jaunākā akadēmiskā personāla, kvalificēta akadēmiskā personāla un vadošā pētnieka zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu novērtē augstskolas senāts.
(2)  Akadēmiskā personāla atlases procedūras gadījumā amata pretendenta, kā arī amatā esoša akadēmiskā personāla zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu novērtē augstskolas izveidota koleģiāla lēmējinstitūcija.
(3) Amatā esoša akadēmiskā personāla zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu novērtē ne vēlāk kā sešus mēnešus pirms noslēgtā darba līguma uz noteiktu laiku beigu termiņa, vai ik pēc sešiem gadiem, ja darba līgums noslēgts uz nenoteiktu laiku.
(4) Augstskolas noteiktos gadījumos un kārtībā, akadēmiskās struktūrvienības vadītājs vai studējošo pašpārvalde var rosināt pirms termiņa novērtēt akadēmiskā personāla zinātniskās un pedagoģiskās kvalifikācijas, darba snieguma vai mākslinieciskās jaunrades darba rezultātu un darba snieguma atbilstību ieņemamam amatam.
(5) Ministru kabinets nosaka pamatprasības, termiņus un kārtību, kādā novērtē augsti kvalificēta akadēmiskā personāla un vadošā akadēmiskā personāla amata pretendenta un amatā esoša augsti kvalificēta akadēmiskā personāla un vadošā akadēmiskā personāla zinātnisko un pedagoģisko kvalifikāciju vai mākslinieciskās jaunrades darba rezultātus. Augstskola var noteikt papildu kritērijus augsti kvalificēta akadēmiskā personāla un vadošā akadēmiskā personāla zinātniskās un pedagoģiskās kvalifikācijas vai mākslinieciskās jaunrades darba rezultātu novērtēšanai. Augstskola nosaka augsti kvalificēta akadēmiskā personāla un vadošā akadēmiskā personāla darba snieguma vērtēšanas kārtību. Prasības jaunākā akadēmiskā personāla un kvalificēta akadēmiskā personāla amata pretendenta, kā arī amatā esoša jaunākā akadēmiskā personāla un kvalificēta akadēmiskā personāla zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu novērtēšanai, termiņus un kārtību, kādā novērtē jaunākā akadēmiskā personāla un kvalificēta akadēmiskā personāla amata pretendenta, kā arī amatā esoša jaunākā akadēmiskā personāla un kvalificēta akadēmiskā personāla zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu, nosaka augstskola.
(6) Kārtību, kādā koleģiālā lēmējinstitūcija novērtē akadēmiskā personāla amata pretendenta un amatā esoša akadēmiskā personāla zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātus un darba sniegumu, koleģiālās lēmējinstitūcijas sastāvu, tās darba organizācijas un lēmumu pieņemšanas kārtību nosaka augstskola."
16. Izteikt 35. panta pirmo daļu šādā redakcijā:
“(1) Rīkojot ievēlēšanas procedūru augsti kvalificēta akadēmiskā personāla vai vadošā akadēmiskā personāla amata pretendenta atlasei vai lai novērtētu amatā ievēlēta augsti kvalificēta akadēmiskā personāla vai vadošā akadēmiskā personāla zinātnisko un pedagoģisko kvalifikāciju, darba sniegumu vai mākslinieciskās jaunrades darba rezultātu un darba sniegumu, augstskolā attiecīgajā nozarē vai apakšnozarē tiek izveidota nozares profesoru padome, kuras sastāvā ir ne mazāk kā pieci atbilstoši šā likuma 33. pantam ievēlēti augstskolas attiecīgās nozares vai apakšnozares profesori. Augstskolas nozares profesoru padomi paplašina tiktāl, lai tajā vismaz viena trešdaļa locekļu būtu attiecīgās nozares profesori vai profesionālo apvienību pārstāvji, kuru darbības virziens atbilst attiecīgā amata ievirzei, bet kuri nestrādā šajā augstskolā."
17. Izteikt 35.1 pantu šādā redakcijā:
“35.1 pants. Darba tiesisko attiecību ar akadēmisko personālu izbeigšana
(1) Persona nevar turpināt darbu attiecīgajā akadēmiskā personāla amatā, ja viņas zinātniskā un pedagoģiskā kvalifikācija, darba sniegums vai mākslinieciskās jaunrades darba rezultāti un darba sniegums divas reizes pēc kārtas novērtēts kā neatbilstošs. Zinātniskās un pedagoģiskās kvalifikācijas, darba snieguma vai mākslinieciskās jaunrades darba rezultātu un darba snieguma novērtējums kā neatbilstošs divas reizes pēc kārtas var būt par pamatu gan uz noteiktu, gan nenoteiktu laiku noslēgta darba līguma uzteikumam.
(2) Ja augstskola saskaņā ar tās stratēģijā paredzēto zinātnisko virzienu attīstības koncepciju neplāno turpināt un attīstīt profesora, izcilības profesora vai asociētā profesora vadīto zinātnisko virzienu, tā informē profesoru, izcilības profesoru vai asociēto profesoru par savu lēmumu vismaz vienu gadu pirms attiecīgā zinātniskā virziena pārtraukšanas. Izbeidzot darba tiesiskās attiecības ar profesoru, izcilības profesoru vai asociēto profesoru, kurš vadījis zinātnisko virzienu, augstskola viņam izmaksā kompensāciju sešu līdz divpadsmit profesora, izcilības profesora vai asociētā profesora mēneša amata algu apmērā atbilstoši augstskolas iekšējiem normatīvajiem aktiem."
18. Izteikt 36. panta pirmo daļu šādā redakcijā:
“(1) Lektora amatā var pieņemt darbā personas ar doktora vai maģistra grādu. Vecākā lektora amatā var pieņemt personu ar doktora grādu, kura nostrādājusi jaunākā akadēmiskā personāla amatā ne mazāk kā trīs gadus."
19. Izteikt 37., 38., 39. un 40. pantu šādā redakcijā:
“37.pants. Asistenti
(1) Zinātniskā asistenta vai asistenta studiju darbā amatā var pieņemt darbā personu ar maģistra grādu.
(2) Zinātniskā asistenta un asistenta studiju darbā uzdevumus nosaka augstskola. 

38.pants.Vadošie pētnieki, pētnieki un pēcdoktorantūras pētnieki
Vadošā pētnieka amatā, pētnieka amatā vai pēcdoktorantūras pētnieka amatā var pieņemt darbā personu ar doktora grādu.

39.pants. Profesionālo augstākās izglītības programmu (profesionālo studiju programmu) akadēmiskais personāls
Ievērojot nepieciešamību apgūt praktiskas iemaņas un zināšanas, profesionālo augstākās izglītības programmu (profesionālo studiju programmu) profila priekšmetos lektora, zinātniskā asistenta vai asistenta studiju darbā amatu var ieņemt persona ar augstāko izglītību, kurai nav maģistra grāda, un docenta vai vecākā lektora amatu var ieņemt persona ar augstāko izglītību bez zinātnes doktora grāda vai bez profesionālā doktora grāda mākslās, ja tai ir docējamajam studiju kursam atbilstošs pietiekams praktiskā darba stāžs. Lai pieņemtu darbā docenta vai vecākā lektora amatā personu, kurai nav zinātnes doktora grāda vai profesionālā doktora grāda mākslās, šai personai ir nepieciešams vismaz septiņu gadu praktiskā darba stāžs. Prasības, kas izvirzāmas šāda docenta vai vecākā lektora amata pretendentiem, augstskolā apstiprina senāts, koledžā apstiprina dome. Lektoriem, zinātniskajiem asistentiem un asistentiem studiju darbā, kuriem nav maģistra grāda, ir nepieciešams docējamajam studiju kursam atbilstošs piecu gadu praktiskā darba stāžs.

40.pants. Akadēmiskais viespersonāls
(1) Ja augstskolā ir brīvs vai uz laiku brīvs profesora, asociētā profesora, docenta, vadošā pētnieka, pētnieka, vecākā lektora, lektora, zinātniskā asistenta vai asistenta studiju darbā amats, augstskola var uz laiku līdz diviem gadiem pieņemt darbā viesprofesoru, asociēto viesprofesoru, viesdocentu, vadošo viespētnieku, viespētnieku, vecāko vieslektoru, vieslektoru, zinātnisko viesasistentu vai viesasistentu studiju darbā.
(2) Akadēmiskajam viespersonālam ir tādas pašas tiesības un pienākumi kā akadēmiskajam personālam, bet akadēmiskā viespersonāla locekļi nav tiesīgi kandidēt uz satversmes sapulces, senāta vai akadēmiskās šķīrējtiesas locekļa amatu un viņus nevar ievēlēt par minēto institūciju locekļiem.".
20. Papildināt likumu ar 40.1 pantu šādā redakcijā:
“40.1 pants.  Akadēmiskā personāla amati jomas praktiķiem
(1) Augsta līmeņa profesionāļu ar augstu praktisko kompetenci no dažādām zinātnes, kultūras un tautsaimniecības nozarēm iesaistei akadēmiskajā darbā, augstskola var izveidot akadēmiskā personāla amatus jomas praktiķiem.
Akadēmiskā personāla amata nosaukumu jomas praktiķiem nosaka augstskola. Šajos amatos nodarbināto profesionāļu ar augstu praktisko kompetenci galvenais uzdevums augstskolās ir nodrošināt praktiskās pieredzes nodošanu studējošajiem.
(2)Akadēmiskās karjeras pirmajā posmā akadēmiskā personāla amatā jomas praktiķi var nodarbināt personu ar augstāko izglītību un vismaz piecu gadu praktiskā darba stāžu, kas atbilst docējamajam studiju kursam, savukārt otrajā, trešajā un ceturtajā akadēmiskās karjeras posmā – personu ar augstāko izglītību un vismaz septiņu gadu praktiskā darba stāžu. Personas, kas pretendē uz akadēmiskā personāla amatu jomas praktiķim, pieredzes atbilstību izvērtē augstskola atbilstoši attiecīgās augstskolas senāta pieņemtajam nolikumam par akadēmiskā personāla amatiem.”
21. Izslēgt 47.1 panta trešās daļas 1. punktā vārdu "vēlētu".
22. Aizstāt 55. panta pirmās daļas 3. punktā vārdu "ievēlēti" ar vārdiem "pieņemti darbā".
23. Aizstāt  55.2 panta astotās daļas 6. punktā vārdus "viesprofesoriem, asociētajiem viesprofesoriem, viesdocentiem, vieslektoriem un viesasistentiem"  ar vārdiem "viesprofesoriem, asociēto viesprofesoriem, viesdocentiem, vadošiem viespētniekiem, viespētniekiem, vecākiem vieslektoriem, vieslektoriem, zinātniskiem viesasistentiem vai viesasistentiem studiju darbā".
24. Aizstāt 87. panta pirmajā daļā  vārdus “vieslektori, viesasistenti” ar vārdiem “vecākie vieslektori, vieslektori, zinātniskie viesasistenti, viesasistenti studiju darbā”.;
25. Papildināt pārejas noteikumus ar 123., 124. un 125. punktu šādā redakcijā:
"123. "Grozījumi par šā likuma 1. panta papildināšanu ar 19. punktu, grozījumi par šā likuma 26. panta septītās daļas un 27. panta pirmās daļas izteikšanu jaunā redakcijā, grozījumi par šā likuma 27. panta papildināšanu ar 1.1 un 1.3 daļu, grozījums par šā likuma 27. panta piektās daļas izteikšanu jaunā redakcijā, grozījumi par šā likuma 27. panta septītajā daļā vārdu “un asistentu”, “ievēlēt” un “ievēlētajam” aizstāšanu, grozījums par šā likuma papildināšanu ar 28.1 pantu, grozījumi par šā likuma 35. panta pirmās daļas, 35.1 panta, 36. panta pirmās daļas, 39. un 40. panta izteikšanu jaunā redakcijā, grozījumi par šā likuma papildināšanu ar  33.1 un 40.1 pantu, grozījumi par šā likuma 55.2 panta astotās daļas 6. punktā vārdu "viesprofesoriem, asociētajiem viesprofesoriem, viesdocentiem, vieslektoriem un viesasistentiem" aizstāšanu un grozījumi par šā likuma 87. panta pirmajā daļā vārdu “vieslektori, viesasistenti” aizstāšanu stājas spēkā 2027. gada 1. janvārī.

124. Grozījums par šā likuma 34. panta izteikšanu jaunā redakcijā stājas spēkā 2029. gada 1. janvārī.

125.Grozījums par šā likuma 38. panta izteikšanu jaunā redakcijā stājas spēkā 2031. gada 1. janvārī."

